CELEX: 31987R0237
Language: el
Date: 1987-01-27 00:00:00
Title: Κανονισμός (ΕΟΚ) αριθ. 237/87 της Επιτροπής της 27ης Ιανουαρίου 1987 για την τροποποίηση του κανονισμού (ΕΟΚ) αριθ. 546/86 σχετικά με τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές στον τομέα των προϊόντων αλιείας

Avis juridique important

|

31987R0237

Κανονισμός (ΕΟΚ) αριθ. 237/87 της Επιτροπής της 27ης Ιανουαρίου 1987 για την τροποποίηση του κανονισμού (ΕΟΚ) αριθ. 546/86 σχετικά με τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές στον τομέα των προϊόντων αλιείας  

Επίσημη Εφημερίδα αριθ. L 025 της 28/01/1987 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 237/87 ΤΗΣ ΕΠΙΤΡΟΠΗΣ  της 27ης Ιανουαρίου 1987  για την τροποποίηση του κανονισμού (ΕΟΚ) αριθ. 546/86 σχετικά με τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές στον τομέα των προϊόντων αλιείας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως τα άρθρα 174 και 361,  Εκτιμώντας:  ότι η πράξη προσχώρησης θέσπισε συμπληρωματικό μηχανισμό κατά τις συναλλαγές που εφαρμόζεται στις εισαγωγές ορισμένων προϊόντων αλιείας στα νέα κράτη μέλη·  ότι ο κανονισμός (ΕΟΚ) αριθ. 546/86 της Επιτροπής (1) καθόρισε τις λεπτομέρειες εφαρμογής του εν λόγω μηχανισμού· ότι, δυνάμει αυτού του κανονισμού, η εισαγωγή των προϊόντων αυτών στην Ισπανία και την Πορτογαλία υπόκειται, ιδίως, στην παρουσίαση πιστοποιητικού εισαγωγής που έχει προηγουμένως εκδοθεί από τον αρμόδιο οργανισμό του κράτους μέλους εισαγωγής·  ότι η πείρα που απέκτησαν αυτοί οι οργανισμοί κατέδειξε ότι είναι επιθυμητό να γίνει αποδεκτός ορισμένος βαθμός ανοχής όσον αφορά την ποσότητα των εισαχθέντων προϊόντων σε σχέση με την ποσότητα που αναφέρεται στο πιστοποιητικό εισαγωγής· ότι είναι σκόπιμο, εξάλλου, να προβλεφθεί για τα πιστοποιητικά αυτά διάρκεια ισχύος καλύτερα προσαρμοσμένη στις εμπορικές συνήθειες · ότι η τροποποίηση του κανονισμού (ΕΟΚ) αριθ. 546/86 καθίσταται, κατά συνέπεια, αναγκαία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 546/86 τροποποιείται ως εξής:  1. Μετά το άρθρο 4 παράγραφος 2, προστίθενται τα ακόλουθα εδάφια:  «Όταν η εισαγόμενη ποσότητα υπερβαίνει το πολύ κατά 5 % την ποσότητα που αναφέρεται στο πιστοποιητικό, θεωρείται ότι έχει εισαχθεί δυνάμει αυτού του πιστοποιητικού.  Όταν η εισαγόμενη ποσότητα είναι κατώτερη το πολύ κατά 5 % από την ποσότητα που αναφέρεται στο πιστοποιητικό, θεωρείται ότι έχει τηρηθεί η υποχρέωση εισαγωγής.»  2. Στο άρθρο 4 παράγραφος 3, οι λέξεις «εξήντα ημέρες» αντικαθίστανται από τις λέξεις «ενενήντα ημέρες».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιανουαρίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 55 της 1. 3. 1986, σ. 47.